wannaphong/clean_thaiwikipedia huggingface dataset:
# แตลมองเชดามูร์...
แตลม็องเฌดามูร์... (, ฉันมีความรักมากมาย) เป็นอัลบั้มสตูดิโอภาษาฝรั่งเศสของเซลีน ดิออน นักร้องสาวชาวแคนาดา ออกจำหน่ายในรัฐเกแบ็ก ประเทศแคนาดา เมื่อวันที่ 8 พฤศจิกายน พ.ศ. 2525 เป็นอัลบั้มลำดับที่ 3 ของเธอ

 ข้อมูลอัลบั้ม 
อัลบั้มนี้เป็นอัลบั้มแรกที่ประสบความสำเร็จทางการค้า ได้รับรางวัลแผ่นเสียงทองคำขาวในแคนาดาสำหรับยอดขายกว่า 100,000 แผ่น เซลีนยังได้รับรางวัลเฟลิกซ์รางวัลแรกในสขาเพลงป๊อปยอดเยี่ยม ซิงเกิลแรก "แตลม็องเฌดามูร์ปูร์ตัว" ขึ้นอันดับ 3 ชาร์ตซิงเกิลเกแบ็ก เซลีนได้รับรางวัลเหรียญทองด้านเพลงยอดเยี่ยมในการประกวดร้องเพลงของยามาฮ่า กรุงโตเกียว ประเทศญี่ปุ่น และซิงเกิลที่ 2 "แตลม็องเฌดามูร์ปูร์ตัว" ได้รับความนิยมอย่างมาก ขึ้นชาร์ตอันดับ 1 ในเกแบ็กและได้รับรางวัลแผ่นเสียงทองคำสำหรับซิงเกิลนี้ (50,000 แผ่น) 

แตลม็องเฌดามูร์... ยังมีเพลง "Le piano fantôme" ผลงานการประพันธ์ของลุก ปลามงดง (ซึ่งรวมงานกับเซลีนในภายหลัง) และเพลง "ลาวัวดูบองดีเยอ" อีกด้วย 

เพลง "ดามูรูดามีตีเย" ยังประสบความสำเร็จในฝรั่งเศสซึ่งเธอได้รับรางวัลแผ่นเสียงทองคำสำหรับยอดขายกว่า 700,000 แผ่น (เซลีนเป็นศิลปินแคนาดาคนแรกที่ประสบความสำเร็จในฝรั่งเศส)  เซลีนยังออกจำหน่ายอัลบั้ม ดูว์ซอแลโยเกอร์ ซึ่งมีเพลงจากอัลบั้ม แตลม็องเฌดามูร์... ("ดูว์ซอแลโยเกอร์", "แตลม็องเฌดามูร์ปูร์ตัว" และ "Le vieux monsieur de la rue Royale")

 รายชื่อเพลง 
 "D'amour ou d'amitié" (Eddy Marnay, Jean Pierre Lang, Roland Vincent) – 4:05
 "Le piano fantôme" (Luc Plamondon, François Cousineau) – 3:40
 "Tu restes avec moi" (Marnay, Cousineau) – 3:25
 "Tellement j'ai d'amour pour toi" (Marnay, Hubert Giraud) – 3:01
 "Écoutez-moi" (Marnay, André Popp) – 3:07
 "Le tour du monde" (Marnay, Jean-Pierre Calvet) – 3:13
 "Visa pour les beaux jours" (Marnay, Christian Loigerot, Thierry Geoffroy) – 3:28
 "La voix du bon Dieu" (Marnay, Suzanne-Mia Dumont) – 3:22
 "Le vieux monsieur de la rue Royale" (Marnay, Alain Noreau)  – 4:13

 ชาร์ต 
ชาร์ตอันดับสูงสุดรางวัลยอดขายCanadian Albums ChartCanadian Albums Chartพลาตตินัม100,000

 รางวัล 
ปีรายการประกาศรางวัลรางวัล2525เทศกาลดนตรียามาฮาเพลงยอดเยี่ยม "แตลม็องเฌดามูร์ปูร์ตัว"2525เทศกาลดนตรียามาฮานักร้องยอดเยี่ยม 2526รางวัลเฟลิกซ์ศิลปินหน้าใหม่ยอดเยี่ยมแห่งปี 2526รางวัลเฟลิกซ์อัลบั้มป๊อปแห่งปี -แตลม็องเฌดามูร์...2526รางวัลเฟลิกซ์นักร้องหญิงแห่งปี 2526รางวัลเฟลิกซ์นักร้องชาวเกแบ็กที่ประสบความสำเร็จสูงสุดนอกเกแบ็ก 

 ประวัติการจำหน่าย 
 ประเทศ ออกจำหน่าย ค่ายเพลง ประเภท เลขที่ในรายการสินค้า แคนาดา 8 พฤศจิกายน พ.ศ. 2525 Saisons แผ่นเสียง SNS 80007 เทป SNS 480007
# รายชื่อตอนในสารคดี ๑๐๐ ปี ไกลบ้าน ตามเสด็จพระพุทธเจ้าหลวง
รายชื่อตอนในสารคดี ๑๐๐ ปี ไกลบ้าน ตามเสด็จพระพุทธเจ้าหลวง เรียงตามลำดับตอน
 บทนำ 
 ตอนที่ ๑ : ตามเสด็จพระพุทธเจ้าหลวง
 ตอนที่ ๒ : ๑๐๐ ปี ไกลบ้าน
 ตอนที่ ๓ : สยามใหม่ในแผ่นดินพระพุทธเจ้าหลวง
 ตอนที่ ๔ : จากสยามสู่แผ่นดินยุโรป(ศรีลังกา-เอเดน-ทะเลแดง-อียิปต์-อิตาลี)
 อิตาลี สวิตเซอร์แลนด์ (ขาไป)
 ตอนที่ ๕ : อิตาลี (เนเปิล-เจนัว)
 ตอนที่ ๖: อิตาลี (เจนัว-ซานเรโม)
 ตอนที่ ๗ : อิตาลี (ซานเรโม-ริเวียร่า)
 ตอนที่ ๘ : อิตาลี (ซานเรโม –มอนติคาโล)
 ตอนที่ ๙ : อิตาลี (ซานเรโม-ริเวียร่า)
 ตอนที่ ๑๐ : อิตาลี (ตูริน-เวนิส)
 ตอนที่ ๑๑ : อิตาลี (เวนิส-ฟลอเรนส์)
 ตอนที่ ๑๒ : อิตาลี (ฟลอเรนส์ - มิลาน)
 ตอนที่ ๑๓ : อิตาลี –สวิตเซอร์แลนด์ (เตอร์ริเตต์-มงตรือ-นอยเฮาเซน-ซือริช)
 เยอรมนี ฝรั่งเศส อังกฤษ(ขาไป)
 ตอนที่ ๑๔ : เยอรมนี (บาเดนบาเดน)
 ตอนที่ ๑๕ : เยอรมนี (ไฮเดลแบร์ก)
 ตอนที่ ๑๖ : เยอรมนี (มานไฮม์-คารสรูห์-สตราสเบิคในประเทศฝรั่งเศส)
 ตอนที่ ๑๗ : เยอรมนี (แฟรงก์เฟิร์ต-บาเดนบาเดน)
 ตอนที่ ๑๘ : เยอรมัน- ฝรั่งเศส (ปารีส)
 ตอนที่ ๑๙ : ฝรั่งเศส-อังกฤษ (ลอนดอน)
 ตอนที่ ๒๐: อังกฤษ (ลอนดอน)
 เบลเยียม เดนมาร์ก 
 ตอนที่ ๒๑: เบลเยียม (ออสเตนด์)
 ตอนที่ ๒๒: เดนมาร์ก (โคเปนเฮเกน)
 ตอนที่ ๒๓: เดนมาร์ก (ออสฮุนซ์-สกาเกน-เฟรเดอริชฮาฟ)
 นอร์เวย์ 
 ตอนที่ ๒๔: นอร์เวย์ (ออสโล (คริสเตียเนีย)-ทรอนด์เยม)
 ตอนที่ ๒๕: นอร์เวย์ (เกาะต๊อกแฮตเตล-โบเดอ-ฮัมเมอร์เฟต)
 ตอนที่ ๒๖: นอร์เวย์ (นอร์ทเคป)
 ตอนที่ ๒๗: นอร์เวย์ (ทรอมซือ-นาร์วิก)
 ตอนที่ ๒๘: นอร์เวย์ (คริสเชียนชุนด์-โมลเด-เมร๊อค-ไกแรงเกอร์ฟยอด-ดยุ๊ปวัส)
 ตอนที่ ๒๙: นอร์เวย์ (กรอตลิต-วิสเนส-โครนาเบร)
 ตอนที่ ๓๐: นอร์เวย์ (เลือน-บัลฮม-คุดวังเกน)
 ตอนที่ ๓๑: นอร์เวย์ (ไฟลเซอร์-วอส-เบอร์เคน)
 ตอนที่ ๓๒: นอร์เวย์ (ออดด้า-สตาวังเคอร์-เบรวิก)
 ตอนที่ ๓๓: นอร์เวย์ (โนโตดเดน-ตินซือ)
 ตอนที่ ๓๔: นอร์เวย์ (รูกัน)
 ตอนที่ ๓๕: ๑๐๐ ปี พระบรมรูปทรงม้า
 เยอรมนี ฝรั่งเศส (ขากลับ)
 ตอนที่ ๓๖:  เยอรมนี (กีล-เบอร์ลิน)
 ตอนที่ ๓๗: เยอรมนี (คาสเซิล-บราชไวซ์)
 ตอนที่ ๓๘: เยอรมนี (บราชไวซ์-บาดฮาร์ซบูร์ก-โคโลญจ์)
 ตอนที่ ๓๙: ฝรั่งเศส (ปารีส-รงบุลเย)
 ตอนที่ ๔๐: เยอรมนี (บาดฮอมบวร์ก)
 ตอนที่ ๔๑: เยอรมนี (บาดฮอมบวร์ก-ซาลเบิค)
 ตอนที่ ๔๒: เยอรมนี (บาดฮอมบวร์ก-วิสบาเดน)
 ตอนที่ ๔๓: ฝรั่งเศส (ปารีส)
 ตอนที่ ๔๔: เยอรมนี –ฝรั่งเศส (บาดฮอมบวร์ก-ปารีส)
 สวิสเซอร์แลนด์  อิตาลี (ขากลับ) และการเสด็จพระราชดำเนินกลับ
 ตอนที่ ๔๕ : สวิซเซอร์แลนด์ –อิตาลี (ลูเซิน-เบิร์น-โกโม)
 ตอนที่ ๔๖: อิตาลี (โรม-ติโวลี-เนเปิล)
 ตอนที่ ๔๗: อิตาลี (เนเปิล-ปาเลอร์โม-เมสสินา)
 ตอนที่ ๔๘: อิตาลี (เมสสินา-เทาร์มีนา-ไซราคุสซา)
 ตอนที่ ๔๙ : อิตาลี (ไซราคุสซา)-มอลตา
 ตอนที่ ๕๐: คลองสุเอซ-โคลัมโบ-การรับเสด็จนิวัติพระนคร
 บทสรุป 
 ตอนที่ ๕๑: พระปิยมหาราช
 ตอนที่ ๕๒: หนึ่งศตวรรษเสด็จประพาสไกลบ้าน
 ตอนที่ ๕๓: เบื้องหลังสารคดี
 ตอนพิเศษ "จดหมายเหตุ ๑๐๐ ปี ไกลบ้านฯ" 
 ตอนพิเศษ ๑: พระราชโทรเลขถึงมกุฎราชกุมาร
 ตอนพิเศษ ๒: จดหมายเหตุของหม่อมนเรนทรราชา
 ตอนพิเศษ ๓: พระราชหัตถเลขาถึงสมเด็จพระเจ้าน้องยาเธอ กรมหลวงดำรงราชานุภาพ
 ตอนพิเศษ ๔: เบื้องหลังภาพถ่ายฝีพระหัตถ์
 ตอนพิเศษ ๕: สมเด็จพระพุทธเจ้าหลวงในสื่อยุโรป
 ตอนพิเศษ ๖: ความทรงจำจากโปสการ์ด
 ตอนพิเศษ ๗: บทกลอนพระราชนิพนธ์ในไกลบ้าน
หมวดหมู่:รายชื่อตอนในสารคดี
หมวดหมู่:รายชื่อ
# โครงการหอดูดาวเอก
โครงการหอดูดาวเอก  เป็นโครงการสังเกตการณ์ทางดาราศาสตร์ขนาดใหญ่ขององค์การบริหารการบินและอวกาศแห่งชาติ สหรัฐอเมริกา หรือนาซา ประกอบด้วยกล้องโทรทรรศน์ขนาดใหญ่ที่มีกำลังสูงมากจำนวน 4 ตัว ซึ่งสร้างผลสังเกตการณ์ที่มีอิทธิพลต่อวงการดาราศาสตร์เป็นอย่างสูง กล้องทั้งสี่ตัวออกแบบมาให้สามารถจับภาพวัตถุท้องฟ้าในสเปกตรัมแม่เหล็กไฟฟ้าได้Stern, David P. (2004-12-12). "(S-6) Seeing the Sun in a New Light". จาก Stargazers to Starships. NASA Goddard Space Flight Center. เก็บข้อมูลเมื่อ 2007-12-07.

 อุปกรณ์สังเกตการณ์ขนาดใหญ่ 
อุปกรณ์สังเกตการณ์ขนาดใหญ่ในโครงการ ประกอบด้วยกล้องโทรทรรศน์อวกาศ 4 ตัว ดังนี้

 กล้องโทรทรรศน์อวกาศฮับเบิล สังเกตแสงที่มองเห็นได้ รังสีเหนือม่วงใกล้ รังสีใต้แดงใกล้
 กล้องรังสีแกมมาคอมพ์ตัน สังเกตรังสีแกมมา และรังสีเอกซ์เข้ม 
 กล้องรังสีเอกซ์จันทรา สังเกตรังสีเอกซ์อ่อน 
 กล้องโทรทรรศน์อวกาศสปิตเซอร์ สังเกตสเปกตรัมรังสีใต้แดง

 ภาพกล้องโทรทรรศน์ในโครงการ
# กล้องโทรทรรศน์อวกาศ
กล้องโทรทรรศน์อวกาศ คืออุปกรณ์สำหรับการสังเกตการณ์ทางดาราศาสตร์ที่อยู่ในอวกาศภายนอกในระดับวง โคจรของโลกเพื่อทำการสังเกตการณ์ดาวเคราะห์อันห่างไกล ดาราจักร และวัตถุท้องฟ้าต่าง ๆ ที่ช่วยให้มนุษย์ทำความเข้าใจกับจักรวาลได้ดีขึ้นการสังเกตการณ์ในระดับวงโคจรช่วยแก้ปัญหาทัศนวิสัยในการสังเกตการณ์บนโลกที่ มีอุปสรรคต่าง ๆ เช่น การแผ่รังสีแม่เหล็กไฟฟ้าในชั้นบรรยากาศ เป็นต้น นอกจากนี้การถ่ายภาพวัตถุท้องฟ้ายังสามารถทำได้ที่ความยาวคลื่นต่าง ๆ กัน ซึ่งบางอย่างไม่สามารถทำได้บนผิวโลก

โครงการกล้องโทรทรรศน์อวกาศที่ สำคัญของนาซา คือโครงการหอดูดาวเอก ซึ่งประกอบด้วยกล้องโทรทรรศน์อวกาศ 4 ชุดได้แก่ กล้องโทรทรรศน์อวกาศฮับเบิล กล้องโทรทรรศน์อวกาศคอมป์ตัน กล้องโทรทรรศน์อวกาศจันทรา และกล้องโทรทรรศน์อวกาศสปิตเซอร์ นอกจากนี้ยังมีกล้องโทรทรรศน์อวกาศอื่น ๆ อีกที่อยู่ในวงโคจรแล้ว และกำลังจะขึ้นสู่วงโคจรในอนาคต

 กล้องโทรทรรศน์อวกาศฮับเบิล 

เป็นหนึ่งในเครื่องมือวิทยาศาสตร์ที่สำคัญที่สุดในประวัติศาสตร์การศึกษาดาราศาสตร์ที่ทำให้นักดาราศาสตร์ค้นพบปรากฏการณ์สำคัญต่าง ๆ อย่างมากมาย เช่น ภาพอวกาศห้วงลึกมากของฮับเบิล เกิดขึ้นจากความร่วมมือระหว่างองค์การนาซาและองค์การ อวกาศยุโรป

โครงการก่อสร้างกล้องโทรทรรศน์อวกาศเริ่มต้นมาตั้งแต่ปี ค.ศ. 1923 ได้รับอนุมัติทุนสร้างในช่วงปี ค.ศ. 1970 แต่เริ่มสร้างได้ในปี ค.ศ. 1983 กล้องได้ขึ้นสู่อวกาศในปี ค.ศ. 1990 แต่กระจกเงาปฐมภูมิมี ความคลาดทรงกลมทำให้ภาพถ่ายที่ได้สูญเสียคุณภาพไปอย่างมาก ภายหลังจากการซ่อมแซมในปี ค.ศ. 1993 จึงได้กลับมามีคุณภาพเหมือนดังที่ตั้งใจไว้

 กล้องโทรทรรศน์อวกาศคอมป์ตัน 

เป็นหอสังเกตการณ์ดวงที่สองของนาซาในโครงการหอดูดาวเอกที่ส่งขึ้นสู่อวกาศ ขึ้นสู่อวกาศเมื่อวันที่ 5 เมษายน ค.ศ. 1991 และได้ทำงานจนกระทั่งปลดระวางในวันที่ 4 มิถุนายน ค.ศ. 2000 โดยอยู่ในวงโคจรต่ำของโลกที่ระดับความสูงประมาณ 450 กิโลเมตร เพื่อหลบหลีกผลกระทบจากแถบรังสีแวนอัลเลน นับเป็นเครื่องมือทางฟิสิกส์ดาราศาสตร์ที่มีน้ำหนักมากที่สุดเท่าที่เคยส่ง ขึ้นสู่อวกาศ ด้วยน้ำหนักถึง 17,000 กิโลกรัม

 กล้องโทรทรรศน์อวกาศสปิตเซอร์ 

เป็นกล้องสังเกตการณ์อวกาศอินฟราเรด ขึ้นสู่อวกาศเมื่อวันที่ 25 สิงหาคม ค.ศ. 2003 และได้สิ้นสุดภารกิจแล้วเมื่อวันที่ 30 มกราคม ค.ศ. 2020Ending in 2020, NASA's Infrared Spitzer Mission Leaves a Gap in Astronomy. Jonathan O'Callaghan. Scientific American. June 4, 2019.
thumb|กล้องโทรทรรศน์อวกาศสปิตเซอร์

 กล้องโทรทรรศน์อวกาศจันทรา 

เป็นดาวเทียมของนาซา ที่มีอุปกรณ์ตรวจจับที่สามารถตรวจจับรังสีเอกซ์ได้ จึงเป็นประโยชน์อย่างมากสำหรับการศึกษารังสีเอกซ์ในห้วงอวกาศ ถูกส่งขึ้นสู่อวกาศโดยยาน STS-93 เมื่อวันที่ 23 กรกฎาคม ค.ศ. 1999

 กล้องโทรทรรศน์อวกาศเจมส์ เวบบ์ 
thumb|กล้องโทรทรรศน์อวกาศเจมส์ เวบบ์

 กล้องโทรทรรศน์อวกาศยุคลิด 
thumb|กล้องโทรทรรศน์อวกาศยุคลิด

 กล้องโทรทรรศน์อวกาศพลังค์ 
thumb|กล้องโทรทรรศน์อวกาศพลังค์
# วงโคจรต่ำของโลก
thumb|วงโคจรระดับต่างๆ รอบโลก เขตสีเขียวคือเขตวงโคจรต่ำของโลก

วงโคจรต่ำของโลก (LEO) เป็นคำที่ใช้หมายถึงวงโคจรในระดับโลกัสที่ออกจากพื้นผิวโลกไปไม่เกินระดับ 2,000 กิโลเมตร โดยทั่วไประดับที่ยอมรับกันคือที่ความสูงระหว่าง 160-2000 กิโลเมตรเหนือพื้นผิวโลก"NASA Safety Standard 1740.14, Guidelines and Assessment Procedures for Limiting Orbital Debris" . Office of Safety and Mission Assurance (1 Aug 1995).
# โรงเรียนสหวิทย์บริหารธุรกิจ
วิทยาลัยเทคโนโลยีสหวิทย์ (ภาษาอังกฤษ:Sahavith Technology College) เป็นโรงเรียนเอกชนขนาดใหญ่แห่งหนึ่งในจังหวัดสุพรรณบุรี

 ประวัติโรงเรียน 

          โรงเรียนสหวิทย์เดิมมีชื่อว่าโรงเรียนปราสาทวิทย์ตั้งอยู่ที่ริม ถนนพระพันวษา อำเภอเมืองฯ จังหวัดสุพรรณบุรีก่อตั้งขึ้นเมื่อปี พ.ศ. 2487 โดยอาจารย์ประทีป ไกรคุณาศัยเริ่มเปิดสอนนักเรียน ในระดับชั้นมัธยมศึกษาปีที่ 1 ถึงมัธยมศึกษาปีที่ 6 ด้วย ปณิธาณ อัน แน่วแน่ของคุณครูประทีปที่มี ความประสงค์จะสร้างสถานศึกษา ที่มีคุณภาพให้แก่ลูกหลานชาวสุพรรณบุรี ทำให้กิจการของโรงเรียน เจริญรุ่งเรือง ขึ้นมาตามลำดับ จนกระทั่ง ในปี พ.ศ. 2492 โรงเรียนได้ย้ายที่ตั้งมาอยู่ที่ ถนนประชาธิปไตย อำเภอเมือง จังหวัดสุพรรณบุรี(ที่ตั้งปัจจุบัน)  โดยได้รับความ กรุณาจากพระครูสมณการ-พิสิทธิ์(ท้วม) เจ้าอาวาสวัดไชนาวาส ได้อนุญาต ให้ใช้ศาลาการเปรียญของ ภายในวัดไชนาวาสเป็นอาคารเรียนชั่วคราวได้ ในขณะ ที่โรงเรียนกำลังดำเนินการก่อสร้างอาคารเรียนชั้นเดียว ซึ่งแล้วเสร็จในเดือนกันยายน พ.ศ. 2494 และได้เปลี่ยนชื่อจากโรงเรียนปราสาทวิทย์  มาเป็น "โรงเรียนสหวิทย์" ตั้งแต่ปีการศึกษา 2495 เป็นต้นมาในปีพ.ศ. 2523  เพื่อขยายการจัดการศึกษา ในระดับมัธยมศึกษาตอนปลายสายอาชีพ (ปวช.) และในระดับ อนุปริญญา(ปวส.) 

           อาจารย์ไชยสิทธิ์ ไกรคุณาศัย ผู้รับใบอนุญาต โรงเรียนสหวิทย์ ในขณะนั้น และภรรยาอาจารย์นลินี (วันไชย) ไกรคุณาศัย จึงได้ร่วมกันก่อตั้งโรงเรียน  สหวิทย์พณิชยการ ขึ้น โดยเริ่มการเปิดสอนในสาขาวิชาการบัญชี ซึ่งต่อมาในภายหลัง พ.ศ. 2549 โรงเรียนจึงได้ขยายเปิดสอนเพิ่มในสาขาการขาย การตลาด การโรงแรม  คอมพิวเตอร์ธุรกิจ คอมพิวเตอร์กราฟิก เทคโนโลยสารสนเทศ และสาขาโฆษณาประชาสัมพันธ์ โดยมีการเปลี่ยนชื่อเป็น "โรงเรียนสหวิทย์บริหารธุรกิจ" ในปี พ.ศ. 2555 และเป็นที่น่ายินดีว่าในปีการศึกษา 2559 นี้ จะได้เปลี่ยนเป็นชื่อ "วิทยาลัยเทคโนโลยีสหวิทย์" ในระดับอาชีวศึกษา ของโรงเรียนเอกชน ส่วน "โรงเรียนสหวิทย์" ซึ่งเปิดสอนในระดับ อนุบาล-ประถมศึกษา สองภาษา(Bilingual) ณ ตอนนี้ขยายสถานศึกษา อยู่ที่ ต.ท่าระหัส อยู่ในโครงการ PP9 , มัธยมศึกตอนต้น  และมัธยมศึกษาตอนปลาย 4-5-6

         ในปี พ.ศ. 2545 อาจารย์เศรษฐพล  ไกรคุณาศัย  ในตำแหน่งผู้รับใบอนุญาต ได้บริหารงานต่อด้านการศึกษาต่อจากอาจารย์ไชยสิทธิ์ ไกรคุณาศัย และอาจารย์จุฑามณี  ไกรคุณาศัย  ตำแหน่งผู้จัดการ/รองผู้อำนวยการฝ่ายวิชาการ  ได้ร่วมบริหารการศึกษาให้พัฒนาโดยมีการเรียนการสอนที่เอื้อผู้เรียนได้เกิดการเรียนรู้แบบบูรณาการณ์  จนถึงปัจจุบัน

ปัจจุบันเปลี่ยนชื่อเป็น วิทยาลัยเทคโนโลยีสหวิทย์บริหารธุรกิจ

 ความร่วมมือทางการศึกษา 
โรงเรียนสหวิทย์บริหารธุรกิจ ได้เข้าร่วมโครงการความร่วมมือทางการศึกษาโรงเรียนในเครือ "เซนต์จอห์น" (An affiliate school of Saint John's) เพื่อร่วมกันพัฒนาคุณภาพการจัดการศึกษาไปสู่ระดับสากล และเป็นศูนย์การจัดการศึกษาระหว่างมหาวิทยาลัยราชภัฏกาญจนบุรีและโรงเรียนสหวิทย์บริหารธุรกิจ  เพื่อจัดการเรียนการสอนต่อยอดในระดับอุดมศึกษา  และปริญญาตรี

 แหล่งข้อมูลอื่น 
 เว็บไซต์วิทยาลัยเทคโนโลยีสหวิทย์
# ยุวชนทหาร เปิดเทอมไปรบ
ยุวชนทหาร เปิดเทอมไปรบ เป็นภาพยนตร์ประเภท ดราม่า, โรแมนติค, สงคราม ที่เข้าฉายเมื่อวันที่ 28 เมษายน พ.ศ.  2543 โดยมีชื่ออังกฤษว่า Boys Will Be Boys - Boys Will Be Men

 ข้อมูลการสร้าง 
 สร้างในประเทศไทย โดย แกรมมี่ฟิล์ม
 กำกับโดย ยุทธนา มุกดาสนิท
 เขียนโดย วาณิช จรุงกิจอนันต์

 นักแสดง 
  รุ่งเรือง อนันตยะ - มารุต
 วรยศ พานิชไตรภพ - ประยุทธ
 รอน บรรจงสร้าง - ร้อยเอกถวิล 
 ขจรศักดิ์ รัตนนิสสัย - สิบเอกสำราญ 
 เทย่า โรเจอร์ - ชิดชง
 ณัฐพล ลียะวณิช - บรรจง
 พงศ์ชาตรี โคกระบินทร์ - สนั่น
 พิธาน คณิวิชาภรณ์ - สังวาน
 บัญชา บุญสนอง - สังเวียน
 ปริญญ์ เย็นบำรุง - ประชุม
 กฤต กุลพิรัญ - วัฒนา

 เรื่องย่อ 
พ.ศ. 2484 เด็กนักเรียนโรงเรียนศรียาภัยจับกลุ่มกัน 8 คน มารุต ประยุทธ บรรจง สนั่น สังวาน สังเวียน ประชุม และวัฒนา ทั้งหมดเป็นเด็กหนุ่มในวัยที่เต็มไปด้วยความฝันและจินตนาการ แต่แล้วสงครามทำให้เด็กวัยรุ่นกลุ่มนี้ ต่างพร้อมใจกันอาสาสมัครที่จะไปตายเพื่อชาติ เมื่อ ร้อยเอกถวิล และ สิบเอกสำราญ และกลุ่มลูกน้อง เดินทางมาจังหวัดชุมพร เพื่อคัดเลือกและฝึกยุวชนทหาร เพื่อเสริมกำลังพลของชาติที่มีไม่เพียงพอหากเกิดสงครามขึ้น ทั้ง 8 คน จึงตัดสินใจลงสมัครพร้อมเพื่อน ๆ ในชั้นเรียน

การฝึกยุวชนทหารทั้งหมดเป็นการฝึกหนักเยี่ยงการฝึกทหารหาญทั่วไป แม้ขาดอาวุธในการฝึก เพราะไม่มีใครคาดคิดว่าสงครามจะเกิดขึ้น จึงขาดการสนับสนุนจากทางราชการ ร้อยเอกถวิลและเหล่ายุวชนทหารก็ได้จัดการแสดงยุทธกีฬา เพื่อเรื่ยไรเงินมาซื้ออาวุธ ร้อยเอกถวิลนั้นเป็นครูฝึกที่ดุมาก และคุมเข้มในการฝึกทหาร ซึ่งทำให้ร้อยเอกถวิลเป็นครูฝึกที่เด็ก ๆ ทั้งรักและกลัว

ในขณะที่ยุวชนทหารฝึกทหารกัน มารุตกับประยุทธก็เกิดไปชอบพอสาวคนเดียวกัน คือ ชิดชง ทำให้ทั้งคู่ยิ่งชิงดีชิงเด่นกันตลอดเวลา ทั้งเรื่องเรียน การฝึกทหาร และความรัก จนทำให้ทั้งคู่แตกคอกัน ในที่สุด เมื่อวันที่ 8 ธันวาคม พ.ศ. 2484 ทหารญี่ปุ่นยกพลขึ้นบกที่ชุมพร ยุวชนทหารทั้งหมดต่างกอดคอกันออกไปรบ เพื่อป้องกันประเทศ แม้อาวุธจะมีไม่เพียงพอ ทุกคนก็ต่อสู้จนเต็มกำลัง เพื่อผืนแผ่นดินไทย มารุต ประยุทธ แม้จะชิงดีชิงเด่นกันมาตลอด แต่ในเวลานี้ ทั้งหมดต่อสู้กันเคียงบ่าเคียงไหล่ พร้อมเพื่อน ๆ ยุวชนทหาร

ร้อยเอกถวิลเสียชีวิตระหว่างรบ สิบเอกสำราญโดนยิงที่แขน เขาตัดสินใจมอบหมายให้มารุตดูแลการรบต่อ เพราะมั่นใจว่ายุวชนทหารทุกคนทำได้ กำลังพลยุวชนทหารที่ต้องต่อสู้กับญี่ปุ่นโดยลำพัง เมื่อขาดทั้งร้อยเอกถวิลและสิบเอกสำราญจะเป็นอย่างไร? วีรกรรมอันน่ายกย่องของพวกเขาทั้งหลายจะลงเอยเช่นไร? ยุวชนทหาร....เปิดเทอมไปรบ พร้อมที่จะให้คุณได้พิสูจน์
# Houston
ฮิวสตัน (Houston) สามารถหมายถึง
 ฮิวสตัน รัฐเท็กซัส
 วิทนีย์ ฮูสตัน
 ทีมอเมริกันฟุตบอล ฮิวสตัน ออยเลอร์ส ปัจจุบันคือ เทนเนสซี ไททันส์
 ทีมอเมริกันฟุตบอล ฮิวสตัน เทกซันส์
 ทีมบาสเกตบอล ฮิวสตัน ร็อกเกตส์
 ทีมเบสบอล ฮิวสตัน แอสโทรส์
# MOE
MOE อาจหมายถึง
 โมะเอะ (moe)  มีความหมายถึงความรักความชอบหรืออารมณ์ทางเพศที่มีต่อตัวละครในมังงะ อะนิเมะ หรือวิดีโอเกม
 กระทรวงศึกษาธิการ ของประเทศไทย สัญลักษณ์ย่อว่า MOE (ย่อมาจาก Ministry of Education)
 โม (Moe) ตัวละครบาร์เทนเดอร์ในการ์ตูนเรื่องเดอะซิมป์สันส์
 .moe โดเมนระดับบนสุด เริ่มใช้ครั้งแรกเมื่อ พ.ศ. 2557
# สมัยใหม่
สมัยใหม่ เป็นช่วงเวลาหนึ่งของอารยธรรมต่าง ๆ ซึ่งในช่วงนี้ อารยธรรมนั้น ๆ จะเริ่มมีการนำเทคโนโลยีเข้ามาใช้ เริ่มมีแนวคิดที่ยึดหลักความจริง หลุดพ้นจากความเชื่องมงายหลายอย่างในอดีต

นักวิชาการได้กำหนดช่วงเวลาที่เป็น "สมัยใหม่" ของสากลโลกไว้ให้เป็นช่วง ค.ศ. 1453-ค.ศ. 1945 โดยเริ่มนับจากการล่มสลายของจักรวรรดิไบแซนไทน์และสิ้นสุดลงหลังสงครามโลกครั้งที่สองยุติ

นับตั้งแต่สมัยกลางตอนปลายเป็นต้นมา ผู้คนเริ่มสงสัยในความเชื่อและเนื้อหาตำราเรียนแบบเก่า ๆ ที่เชื่อกันมายาวนาน และไม่นาน ความเชื่อเก่า ๆ และอำนาจการปกครองที่เด็ดขาดของศาสนจักรเริ่มเสื่อมถอยลง ผู้คนเริ่มเชื่อว่ามนุษย์สามารถลิขิตชีวิตของตนได้ด้วยการกระทำของตนเอง จึงเริ่มดิ้นรนเพื่อชีวิตที่ดีกว่า และมีการคิดค้นทฤษฎี สิ่งประดิษฐ์ รวมไปถึงศิลปะขึ้นมากมาย ทำให้เข้าสู่สมัยใหม่ในที่สุด

ยุคฟื้นฟูศิลปวิทยา เป็นช่วงเวลาหนึ่งที่อยู่ในช่วงปลายสมัยกลางถึงต้นสมัยใหม่ ซึ่งการเริ่มต้นของยุคฟื้นฟูศิลปวิทยาในช่วงปลายสมัยกลาง เป็นปัจจัยสำคัญที่ชักนำโลกเข้าสู่สมัยใหม่ คือ วิทยาการต่าง ๆ จากโรมัน เริ่มถูกฟื้นฟูขึ้นมาและแผ่กระจายไปในแถบยุโรป

เทคโนโลยีถูกพัฒนาขึ้นเรื่อย ๆ จนในช่วงปลายของสมัยใหม่ วิทยาการถูกใช้ไปในทางการเข่นฆ่ากันเองของมนุษย์ เกิดสงครามโลก สังหารผู้คนไปหลายสิบล้านคน จนในที่สุดก็มีการตระหนักถึงการใช้วิทยาการอย่างถูกทาง และมีการควบคุมเทคโนโลยีที่อาจก่ออันตราย แต่ในขณะเดียวกันก็มีการพัฒนาเทคโนโลยีขึ้นอย่างต่อเนื่อง ส่งผลให้สมัยใหม่สิ้นสุดลง และเข้าสู่ สมัยปัจจุบัน ตั้งแต่ ค.ศ. 1945 เป็นต้นมา
# สามเกลอ (แก้ความกำกวม)
สามเกลอ อาจมีความหมายถึงสิ่งต่อไปนี้
 สามเกลอ (วงดนตรี) - วงดนตรีในช่วง พ.ศ. 2537 ต่อมาได้ยุบรวมกับอีกวงหนึ่งเป็นวงสี่เต่าเธอ
 พล นิกร กิมหงวน หรือ สามเกลอ - นวนิยายเลื่องชื่อของ ป. อินทรปาลิต
 ขนมสามเกลอ - ขนมไทยชนิดหนึ่ง ใช้เสี่ยงทายในพิธีแต่งงาน
 สามเกลอ (เครื่องมือ) - เครื่องมือของช่างไทยในสมัยโบราณ ใช้ในการตอกเสาเข็ม โดยต้องใช้คน 3 คนช่วยกันยกแล้วตอก
 เครื่องเทศพื้นฐาน สำหรับโขลกทำเครื่องตำ ในอาหารไทยจำนวนมาก ช่วยเพิ่มกลิ่นหอม เพิ่มรสชาติ และลดกลิ่นคาว มีส่วนประกอบได้แก่ รากผักชี, กระเทียม และ พริกไทย ร่วมกับส่วนผสมอื่น
# ภัยพิบัติกระสวยอวกาศแชลเลนเจอร์
ภัยพิบัติกระสวยอวกาศแชลเลนเจอร์ เกิดขึ้นเมื่อวันที่ 28 มกราคม ค.ศ. 1986 โดยกระสวยอวกาศแชลเลนเจอร์ (OV-099) ของนาซา แตกเป็นเสี่ยง ๆ ในช่วงเวลาเพียง 73 วินาทีหลังออกบินในภารกิจ STS-51-L ทำให้สมาชิกลูกเรือทั้งเจ็ดคนเสียชีวิต เป็นนักบินอวกาศของนาซา 5 คนและเป็นผู้ชำนาญพิเศษน้ำหนักบรรทุก (Payload Specialist) 2 คน ยานอวกาศนั้นแตกทลายเหนือมหาสมุทรแอตแลนติก นอกชายฝั่งแหลมคะแนเวอรัล รัฐฟลอริดา เมื่อเวลา 11.39 ตามเวลามาตรฐานตะวันออก (16:39 UTC) การแตกทลายของยานเริ่มหลังผนึกโอริงในเครื่องเร่งความเร็วจรวด (solid rocket booster, SRB) ด้านขวาหลุดออกเมื่อปล่อยจรวด ความล้มเหลวของโอริงทำให้มีรอยแตกตามข้อของ SRB ที่มันผนึกไว้ ทำให้แก๊สเผาไหม้แรงดันสูงจากในมอเตอร์จรวดแข็งรั่วออกมาภายนอกและมีผลต่อฮาร์ดแวร์ยึดข้อสนามท้ายเครื่อง SRB และถังเชื้อเพลิงภายนอกติดกัน ทำให้มีการแยกการยึดข้อสนามท้ายจรวดของ SRB ด้านขวามือและการล้มเหลวทางโครงสร้างของถังภายนอก แรงทางอากาศพลศาสตร์พังส่วนโคจรนั้น

สุดท้ายมีการกู้ส่วนลูกเรือและอีกหลายส่วนของยานจากพื้นมหาสมุทรหลังปฏิบัติการค้นหาและกู้ภัยอันยาวนาน ไม่ทราบเวลาตายของลูกเรือที่แน่ชัด ทราบว่าลูกเรือหลายคนรอดชีวิตการพังทลายขั้นต้นของยานอวกาศ กระสวยอวกาศนี้ไม่มีระบบหนี และแรงกระแทกของส่วนลูกเรือกับผิวมหาสมุทรนั้นรุนแรงเกินกว่าจะรอดชีวิตได้

ภัยพิบัตินี้ทำให้โครงการกระสวยอวกาศหยุดชะงักไป 32 เดือน ประธานาธิบดีโรนัลด์ เรแกนมีคำสั่งแต่งตั้งคณะกรรมการโรเจอร์ส (Rogers Commission) เป็นคณะกรรมการพิเศษสอบสวนอุบัติเหตุนี้ คณะกรรมการพบว่าวัฒนธรรมองค์การของนาซาและกระบวนการในการตัดสินใจ เป็นปัจจัยสำคัญที่ทำให้เกิดอุบัติเหตุขึ้น ผู้จัดการของนาซาทราบตั้งแต่ ค.ศ. 1977 ว่าการออกแบบ SRB ของผู้รับเหมามอร์ตัน ทิโอโคล มีข้อบกพร่องที่อาจเป็นภัยร้ายแรงที่โอริง แต่พวกเขาไม่สามารถจัดการปัญหานี้อย่างเหมาะสม พวกเขายังละเลยคำเตือนจากวิศวกรเกี่ยวกับอันตรายในการปล่อยยานในวันที่มีอากาศเย็นในเช้านั้น และยังไม่รายงานความกังวลทางเทคนิคเหล่านี้แก่ผู้บังคับบัญชาได้

ชาวอเมริกันประมาณร้อยละ 17 เป็นพยานการปล่อยกระสวยแบบเรียลไทม์ เพราะมีผู้ชำนาญน้ำหนักบรรทุกพิเศษคนหนึ่งคือ คริสตา แมคออลีฟ ซึ่งจะเป็นครูคนแรกในอวกาศ มีการรายงานอุบัติเหตุนี้ในสื่ออย่างกว้างขวาง มีการศึกษาหนึ่งรายงานว่า ชาวอเมริกันร้อยละ 85 ที่สำรวจ ทราบข่าวภายในหนึ่งชั่วโมง ภัยพิบัติแชลเลนเจอร์ยังใช้เป็นกรณีศึกษาในการอภิปรายความปลอดภัยทางวิศวกรรมและจริยธรรมในที่ทำงานหลายครั้ง
# กล้องโทรทรรศน์อวกาศคอมป์ตัน
กล้องโทรทรรศน์อวกาศคอมป์ตัน หรือ หอดูดาวรังสีแกมมาคอมป์ตัน  เป็นหอสังเกตการณ์ดวงที่สองของนาซาในโครงการหอดูดาวเอกที่ส่งขึ้นสู่อวกาศ หลังจากที่ส่งกล้องโทรทรรศน์อวกาศฮับเบิลขึ้นไปก่อนหน้านั้น กล้องโทรทรรศน์อวกาศคอมป์ตันตั้งชื่อตาม อาร์เทอร์ คอมป์ตัน นักวิทยาศาสตร์รางวัลโนเบลที่สร้างผลงานโดดเด่นด้านฟิสิกส์รังสีแกมมา กล้องคอมป์ตันสร้างโดยสถาบัน TRW (ปัจจุบันคือสถาบันเทคโนโลยีอวกาศนอร์ทธรอป กรัมแมน) ในแคลิฟอร์เนีย ใช้เวลาสร้างทั้งสิ้น 14 ปี ขึ้นสู่อวกาศโดยกระสวยอวกาศแอตแลนติส เที่ยวบิน STS-37 เมื่อวันที่ 5 เมษายน ค.ศ. 1991 และได้ทำงานจนกระทั่งปลดระวางในวันที่ 4 มิถุนายน ค.ศ. 2000"Gamma-Ray Astronomy in the Compton Era: The Instruments". Gamma-Ray Astronomy in the Compton Era. NASA/ GSFC. เก็บข้อมูลเมื่อ 2007-12-07.  กล้องคอมป์ตันโคจรอยู่ในวงโคจรต่ำของโลกที่ระดับความสูงประมาณ 450 กิโลเมตร เพื่อหลบหลีกผลกระทบจากแถบรังสีแวนอัลเลน นับเป็นเครื่องมือทางฟิสิกส์ดาราศาสตร์ที่มีน้ำหนักมากที่สุดเท่าที่เคยส่งขึ้นสู่อวกาศ ด้วยน้ำหนักถึง 17,000 กิโลกรัม

กล้องโทรทรรศน์อวกาศคอมป์ตัน เป็นหนึ่งในสี่หอดูดาวขนาดใหญ่ในโครงการหอดูดาวเอกของนาซา ร่วมกับหอดูดาวอื่น ๆ ได้แก่ กล้องโทรทรรศน์อวกาศฮับเบิล กล้องรังสีเอ็กซ์จันทรา และกล้องโทรทรรศน์อวกาศสปิตเซอร์
# ชัยวัฒน์ ไกรฤกษ์
ชัยวัฒน์ ไกรฤกษ์ (เกิด 24 ธันวาคม พ.ศ. 2504) อดีตสมาชิกสภาผู้แทนราษฎร แบบบัญชีรายชื่อ สังกัดพรรครักประเทศไทย อดีตเลขาธิการพรรคต้นตระกูลไทย พรรคสู้เพื่อไทย และพรรครักประเทศไทย

 การศึกษา 
ชัยวัฒน์ ไกรฤกษ์ จบการศึกษาชั้นมัธยมต้น จากโรงเรียนชิโนรสวิทยาลัย จบชั้นมัธยมปลาย จากโรงเรียนเทพศิรินทร์ จากนั้นได้ศึกษาจนสำเร็จการศึกษาระดับปริญญาตรี สาขานิติศาสตร์ จากมหาวิทยาลัยรามคำแหง และปริญญาโท จากคณะพัฒนาสังคม สถาบันบัณฑิตพัฒนบริหารศาสตร์ (นิด้า)ประวัติผู้สมัคร ส.ส.กรมการปกครอง

 การทำงาน 
ชัยวัฒน์ ไกรฤกษ์ ประกอบอาชีพเป็นทนายความ เริ่มทำงานประจำที่สำนักงานบำรุงสุวิชา อภิศักดิ์ ต่อมาจึงได้เข้าร่วมงานทางการเมืองร่วมกับพรรคความหวังใหม่ พรรคกิจสังคม และลงสมัครรับเลือกตั้ง ส.ส.กรุงเทพมหานคร เขตที่ 3 สังกัดพรรคถิ่นไทย แต่ไม่ได้รับเลือกตั้ง จากนั้น ได้ย้ายมาร่วมงานการเมืองกับชูวิทย์ และเป็นเลขาธิการพรรคซึ่งชูวิทย์ก่อตั้ง ได้แก่ พรรคต้นตระกูลไทย พรรคสู้เพื่อไทย

ในระหว่างที่ชูวิทย์ลงสมัครรับเลือกตั้งเป็นผู้ว่าราชการกรุงเทพมหานคร ทำหน้าที่เป็นผู้อำนวยการเลือกตั้งของชูวิทย์ จากนั้น ได้ลงสมัครรับเลือกตั้ง ส.ส.กรุงเทพมหานคร เขต 11 สังกัดพรรครวมใจไทยชาติพัฒนา แต่ไม่ได้รับเลือกตั้งอีก ก็ย้ายกลับมาทำงานกับชูวิทย์ ในการจัดตั้งพรรคการเมือง ชื่อ พรรครักประเทศไทย ซึ่งในการเลือกตั้ง พ.ศ. 2554 ได้ลงสมัคร ส.ส. ระบบบัญชีรายชื่อ สังกัดพรรครักประเทศไทย ในลำดับที่ 2รายชื่อผู้สมัคร ส.ส.บัญชีรายชื่อ พร้อมนโยบายของพรรคการเมือง จากเว็บไซต์ สำนักงาน กกต. สืบค้นวันที่ 3 มิถุนายน 2554 และได้รับเลือกตั้งเป็น ส.ส.สมัยแรกในการเลือกตั้งครั้งนี้

ต่อมาในเดือนมกราคม พ.ศ. 2555 ได้ลาออกจากตำแหน่งเลขาธิการพรรครักประเทศไทย แต่เกิดข้อขัดแย้งกับชูวิทย์ในเรื่องการลาออกจากสมาชิกพรรค โดยชูวิทย์ไม่พอใจที่ชัยวัฒน์ลงมติไว้วางใจพลตำรวจเอก ประชา พรหมนอก และความสนิทสนมกับจตุพร พรหมพันธุ์"ชูวิทย์"ยื่นหนังสือ กกต. หลัง"ชัยวัฒน์-โปรดปราน"ลาออกสมาชิกพรรค ชูวิทย์ได้แถลงข่าวพร้อมทั้งนำวิดีโอการสนทนากับชัยวัฒน์ โดยมีใจความว่าชัยวัฒน์ มีส่วนได้ผลประโยชน์จากการสร้างถนนในพื้นที่จังหวัดนครศรีธรรมราช'ชูวิทย์'งัดคลิปวิดีโอแฉ ยืนยัน'ชัยวัฒน์'เซ็นลาออกเอง วันที่ 31 มกราคม 2556 กกต. มีมติเห็นชอบให้เสนอเรื่องไปยังประธานสภาผู้แทนราษฎร เพื่อส่งคำร้องขอให้ศาลรัฐธรรมนูญวินิจฉัยการสิ้นสุดความเป็นสมาชิกภาพการเป็น ส.ส.บัญชีรายชื่อ พรรครักประเทศไทย ของชัยวัฒน์ ไกรฤกษ์ ตามที่คณะกรรมการไต่สวนของกกต.เสนอ ซึ่งความเห็นของคณะกรรมการไต่สวนเห็นว่า การที่ชัยวัฒน์ลงลายมือชื่อในหนังสือลาออกจากเป็นสมาชิกพรรครักประเทศไทยจริง ตามกฎหมายแล้ว ถือว่าเมื่อหนังสือลาออกของชัยวัฒน์ ยื่นถึงนายทะเบียนสมาชิกพรรค การลาออกนั้นเป็นอันสมบูรณ์ จึงส่งผลให้สิ้นสุดสมาชิกภาพการเป็น ส.ส. ตามรัฐธรรมนูญมาตรา 106 (7)

ในปี พ.ศ.2562 เขาลงสมัครรับเลือกตั้ง ส.ส.แบบบัญชีรายชื่อ พรรคเพื่อชาติ150ผู้สมัครส.ส.บัญชีรายชื่อพรรคเพื่อชาติ เด็กจตุพร-ยงยุทธเพียบ แต่ไม่ได้รับเลือกตั้ง

ในปี พ.ศ.2566 เขาลงสมัครรับเลือกตั้ง ส.ส.กาญจนบุรี พรรคประชาธิปัตย์ แต่ไม่ได้รับเลือกตั้ง

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕ , เล่ม ๑๒๙ ตอนที่ ๓๕ ข หน้า ๗๔, ๓ ธันวาคม ๒๕๕๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๑๘๓, ๒ ธันวาคม ๒๕๕๔
# ซัตสึกิ ยูกิโนะ
ซัตสึกิ ยูกิโนะ  หรือในชื่อจริงว่า ยูกิ อิโนอูเอะ  เป็นนักพากย์หญิงชาวญี่ปุ่น เกิดเมื่อวันที่ 25 พฤษภาคม พ.ศ. 2513 ที่เมืองโอตสึ จังหวัดชิงะ ประเทศญี่ปุ่น

 ผลงานพากย์ 
ตัวหนา คือบทที่เป็นตัวเอก หรือตัวเด่นของเรื่อง

 อนิเมะ 
 เทพมรณะ รับบทเป็น ชิโฮอิน โยรุอิจิ (ร่างมนุษย์)
 แคลนนาด รับบทเป็น มิซาเอะ ซางาระ
 เทพอสูรจิ้งจอกเงิน รับบทเป็น ฮิงุราชิ คาโงเมะ
 แว่วเสียงเรไร รับบทเป็น โซโนะซากิ มิอง และ โซโนะซากิ ชิอง
 ฮิคารุเซียนโกะ รับบทเป็น อิชิกาว่าซัง
 ผ่ากฎอลเวง รับบทเป็น มาริริน แครี่
 บ้านพักอลเวง รับบทเป็น โอโตฮิเมะ มุทสึมิ
 ชมรมคนน็อตหลุด รับบทเป็น คาสุคาเบะ ซากิ
 กินทามะ รับบทเป็น ชิมูระ ทาเอะ
 เรฟ ผจญภัยเหนือโลก รับบทเป็น คัทเทิลย่า กลอรี่
หมวดหมู่:นักพากย์หญิงชาวญี่ปุ่น
หมวดหมู่:บุคคลจากโอตสึ